[bookmark: _8szb7noz0gk1]வேதத்தில் உள்ள 7 உயிர்த்தெழுதல்கள்

அவனவன் தன்தன் வரிசையிலே உயிர்ப்பிக்கப்படுவான். 
(1 கொரி 15:23)

👆இந்த வசனத்தின் மூலம் உயிர்த்தெழுதலில் வரிசை உண்டு என்பதை அறிந்து கொள்ளலாம்.

1) இயேசுவின் உயிர்த்தெழுதல்

இந்த உலகத்தில் அவதரித்த எந்த தெய்வமும் மரித்த பின்பு உயிர்த்தெழவிலை. ஆனால் இயேசு மரித்த பின்பு உயிர்த்தெழுந்தார்.

கிறிஸ்துவோ மரித்தோரிலிருந்தெழுந்து, நித்திரையடைந்தவர்களில் முதற்பலனானார். 
(1 கொரி 15:20)

நான் உயிர்த்தெழுந்த பின்பு, உங்களுக்கு முன்னே கலிலேயாவுக்குப் போவேன் என்று  (மத் 2632) இயேசு தான் உயிர்த்தெழ போவதைக் குறித்து சிஷர்களிடம் கூறினார்.

தேவன் அவருடைய மரண உபாதிகளின் கட்டை அவிழ்த்து, அவரை எழுப்பினார். அவர் மரணத்தினால் கட்டப்பட்டிருக்கக்கூடாதிருந்தது (அப்போ 2:24)

👆அப்போஸ்தலர்கள் அவருடைய உயிர்த்தெழுதலை பிரசங்கிக்காமல் பிரசங்கம் செய்யவில்லை.

2) கிறிஸ்துவுக்குள் மரித்தவர்களின் உயிர்த்தெழுதல்

உயிர்த்தெழுதல் இல்லாவிட்டால் கிறிஸ்தவ மதத்த்தின் நம்பிக்கை வீண். எல்லா கிறிஸ்தவர்களும் முதல் உயிர்த்தெழுதலில் பங்கு பெற முடியாது. கிறிஸ்துவுக்குள் மரித்தால்தான் உயிர்த்தெழ முடியும்.

கிறிஸ்துவுக்குள் மரித்த பரிசுத்தவான்களின் ஆத்துமாக்கள் பரதிசில் இளைப்பாறுகின்றன (லூக் 23:43) இவ்வாறு பரதிசில் இளைப்பாறும் ஆத்துமாக்கள் கர்த்தரின் வருகையில் பூமிக்கு வந்து அவர்களுக்குரிய சரிரங்களில் கனப்பொழுதில் உயிர்த்தெழுவார்கள்

ஏனெனில், கர்த்தர் தாமே ஆரவாரத்தோடும், பிரதான தூதனுடைய சத்தத்தோடும், தேவ எக்காளத்தோடும் வானத்திலிருந்து இறங்கிவருவார். அப்பொழுது கிறிஸ்துவுக்குள் மரித்தவர்கள் முதலாவது எழுந்திருப்பார்கள்.
(1 தெச 4:16)

இப்படி நான் அவரையும் அவருடைய உயிர்த்தெழுதலின் வல்லமையையும், அவருடைய பாடுகளின் ஐக்கியத்தையும் அறிகிறதற்கும், அவருடைய மரணத்திற்கொப்பான மரணத்திற்குள்ளாகி,எப்படியாயினும் நான் மரித்தோரிலிருந்து உயிரோடேழுந்திருப்பதற்குத் தகுதியாயிருக்கும்படிக்கும் ஷ(பிலிப்பியர் 3:10)

👆பவுலின் முக்கிய வாஞ்சை முதலாவது உயிர்த்தெழுதலில் பங்கு பெறுவது ஆகும்.
எபிரேய 11:35 ல் இந்த உயிர்த்தெழுதலை "மேன்மையான உயிர்த்தெழுதல்" என்று வாசிக்கிறோம்

3) அந்திக்கிறிஸ்துவின் ஆட்சியில் இரத்த சாட்சியாய் மரித்தவர்களின் (முதல் 3 1/2 ஆண்டு) உயிர்த்தெழுதல்

7 வருட அந்திக்கிறிஸ்து ஆட்சியில் முதல் 3 1/2 வருடம் சபைக்கு (கைவிடப்பட்ட சபைக்கு) அதிக உபத்திரவம் உண்டு. இதில் இரத்த சாட்சியாய் மரித்தவர்கள் மட்டுமே உயிர்த்தெழுவார்கள். கிறிஸ்துவை மறுதலிப்பவர்கள் நரகத்தில் பங்கடைவார்கள்

அப்பொழுது அவர்கள் ஒவ்வொருவருக்கும் வெள்ளை அங்கிகள் கொடுக்கப்பட்டது, அன்றியும், அவர்கள் தங்களைப் போலக் கொலை செய்யப்படப் போகிறவர்களாகிய தங்கள் உடன்பணிவிடைக்காரரும் தங்கள் சகோதரருமானவர்களின் தொகை நிறைவாகுமளவும் இன்னும் கொஞ்சக்காலம் இளைப்பாறவேண்டும் என்று அவர்களுக்குச் சொல்லப்பட்டது. (வெளி 6:11)

இவைகளுக்குப்பின்பு, நான் பார்த்தபோது, இதோ, சகல ஜாதிகளிலும் கோத்திரங்களிலும் ஜனங்களிலும் பாஷைக்காரரிலுமிருந்து வந்ததும், ஒருவனும் எண்ணக்கூடாததுமான திரளான கூட்டமாகிய ஜனங்கள், வெள்ளை அங்கிகளைத் தரித்து, தங்கள் கைகளில் குருத்தோலைகளைப் பிடித்து, சிங்காசனத்திற்கு முன்பாகவும் ஆட்டுக்குட்டியானவருக்கு முன்பாகவும் நிற்கக்கண்டேன். (வெளி 7:9)

அப்பொழுது, மூப்பர்களில் ஒருவன் என்னை நோக்கி: வெள்ளை அங்கிகளைத் தரித்திருக்கிற இவர்கள் யார்? எங்கேயிருந்து வந்தார்கள்? என்று கேட்டான் (வெளி  7:13)

அதற்கு நான்: ஆண்டவனே, அது உமக்கே தெரியும் என்றேன். அப்பொழுது அவன்: இவர்கள் மிகுந்த உபத்திரவத்திலிருந்து வந்தவர்கள். இவர்கள் தங்கள் அங்கிகளை ஆட்டுக்குட்டியானவருடைய இரத்தத்திலே தோய்த்து வெளுத்தவர்கள். (வெளி 7:14)

4) எலியா, ஏனோக்கின் உயிர்த்தெழுதல்

வெளி 11:313 வாசித்தால் அந்திக்கிறிஸ்து ஆட்சி காலத்தில் எலியா, ஏனோக்கு மறுபடியும் பூமிக்கு வந்து அந்திக்கிறிஸ்துவோடு யுத்தம் பண்ணி மரிப்பார்கள். அவர்கள் சரிரத்தை உலகத்தில் உள்ள எல்லோரும் பார்ப்பார்கள் (TV). அவர்களை கல்லறையில் வைக்கப்பட்ட முடியாது. 3 1/2 நாளைக்கு பின்பு ஜீவ ஆவி அவர்களுக்குள் பிரவேசித்து, அவர்கள் மேகத்தில் ஏறி வானத்துக்கு ஏறி போவார்கள். இந்த 2 பேரும் பழைய ஏற்பாடு பரிசுத்தவான்கள். எலியா, ஏனோக்கு தேவனோடு சஞ்சரிக்கும் போது எடுத்தது கொள்ளபட்டார்கள்

இந்த 2 பேரும் மரிக்காததால் மறுபடியும் பூமிக்கு வந்து மரித்து உயிர்த்தெழுவார்கள்.

5) பழைய ஏற்பாட்டு பரிசுத்தவான்கள், அந்திக்கிறிஸ்துவின் ஆட்சியில் பிந்திய 3 1/2 வருடத்திலுள்ள இரத்தசாட்சிகளின் உயிர்த்தெழுதல்

மிருகத்தையாவது அதின் சொரூபத்தையாவது வணங்காமலும் தங்கள் நெற்றியிலும் தங்கள் கையிலும் அதின் முத்திரையைத் தரித்துக் கொள்ளாமலும் இருந்தவர்களையும் கண்டேன். அவர்கள் உயிர்த்துக் கிறிஸ்துவுடனேகூட ஆயிரம் வருஷம் அரசாண்டார்கள். 
(வெளி 20:4)

6) இரட்சிக்கபட்டவர்களின் உயிர்த்தெழுதல்

சிலர் இரட்சிக்கபட்டிருப்பார்கள். ஆனால் ஞானஸ்நானம் எடுத்திருக்க மாட்டார்கள், பூரணம் அடைந்திருக்கமாட்டார்கள்

நீதிமான்களும் அநீதிமான்களுமாகிய மரித்தோர் உயிர்தெழுந்திருப்பது உண்டென்று இவர்கள் தேவனிடத்தில் நம்பிக்கைகொண்டிருக்கிறது போல, நானும் நம்பிக்கைகொண்டிருக்கிறேன் (அப்போ 24:15)

மரணமடைந்த மற்றவர்கள் அந்த ஆயிரம் வருஷம் முடியுமளவும் உயிரடையவில்லை 
(வெளி 20:5)

7) பாவிகளின் உயிர்த்தெழுதல்

இதைக்குறித்து நீங்கள் ஆச்சரியப்பட வேண்டாம்: ஏனென்றால் பிரேதக் குழிகளிலுள்ள அனைவரும் அவருடைய சத்தத்தைக் கேட்குங்காலம் வரும். 
(யோவான் 5:28)

அப்பொழுது, நன்மைசெய்தவர்கள் ஜீவனை அடையும்படி எழுந்திருக்கிறவர்களாகவும், தீமைசெய்தவர்கள் ஆக்கினையை அடையும்படி எழுந்திருக்கிறவர்களாகவும் புறப்படுவார்கள்.
(யோவான் 5:29)

சமுத்திரம் தன்னிலுள்ள மரித்தோரை ஒப்புவித்தது, மரணமும் பாதாளமும் தங்களிலுள்ள மரித்தோரை ஒப்புவித்தன. யாவரும் தங்கள் தங்கள் கிரியைகளின்படியே நியாயத்தீர்ப்படைந்தார்கள் (வெளி 20:13)

இதை குறித்து தானியேல்:
பூமியின் தூளிலே நித்திரை பண்ணுகிறவர்களாகிய அநேகரில் சிலர் நித்திய ஜீவனுக்கும், சிலர் நித்திய நிந்தைக்கும் இகழ்ச்சிக்கும் விழித்து எழுந்திருப்பார்கள். 
(தானியேல் 12:2)

முடிவுரை:

மரித்தோர் உயிரோடெழுந்திருக்கும் போது கொள்வனையும் கொடுப்பனையும் இல்லை. அவர்கள் பரலோகத்தில் இருக்கிற தேவதூதரைப்போலிருப்பார்கள் (மாற்கு 12:25)

👆மறுமையில் வேலை செய்தல், குடும்பம் நடத்துதல் போன்ற காரியங்கள் கிடையாது.

சதுசேயர் உயிர்த்தெழுதல் இல்லை என்று சாதிப்பார்கள்  (மாற் 12:18) இன்றைக்கு அநேக சபையார் உயிர்த்தெழுதல் இல்லை என்று போதிக்கிறார்கள். உயிர்த்தெழுதல் சபையின் அஸ்திபார உபதேசம் ஆகும் (எபிரே 6:2)
